ถ้าหากประจำเดือนหมดไปตั้งแต่วันที่ 8 แล้วมีอะไรกับแฟนวันที่ 14 (เมื่อวาน) แฟนแค่สอดใส่ได้แค่แปปเดียว ไม่ได้หลั่งออกมา จะมีโอกาสเสี่ยงมากแค่ไหนคะ
สวัสดีค่ะ การมีเพศสัมพันธ์โดยที่ไม่ได้มีการป้องกัน(Unprotected intercourse) เช่น การรับประทานยาคุมกำเนิด หรือสวมถุงยางอนามัย เเละเป็นการสอดใส่ระหว่างอวัยวะเพศหญิงและชายโดยตรง ถือว่ามีความเสี่ยงต่อการตั้งครรภ์ได้ค่ะโดยเฉพาะอย่างยิ่ง ถ้าตรงกับช่วงที่ฝ่ายหญิงมีการตกไข่ จะเพิ่มโอกาสเกิดการตั้งครรภ์ได้ค่ะ ถ้าคาดเดาวันที่ตกไข่ได้ง่ายๆ จากการสังเกตรอบประจำเดือนค่ะ ถ้ามาทุก 28 วัน ส่วนมากไข่ตกช่วงวันที่ 14-15 หรืออาจนับจากวันแรกของการมีประจำเดือนรอบก่อนมา 9-18 วัน อาจเป็นช่วงที่มีโอกาสเกิดการตกไข่ได้ ดังนั้น ถ้าประจำเดือนหมดไปวันที่ 8 ต้องดูค่ะว่ามาวันเเรกวันที่เท่าไหร่ เเต่ถ้าลองนับเองเเล้วตรงกับช่วงที่มีโอกาสเกิดการตกไข่ จะถือว่าเพิ่มความเสี่ยงต่อการตั้งครรภ์ค่ะดังนั้น การที่มีการสอดใส่ มีโอกาสที่จะมีสารคัดหลั่งจากฝ่ายชาย จะมาปนเปื้อนในช่องคลอดฝ่ายหญิง ที่ถึงแม้ว่าไม่ใช่น้ำอสุจิโดยตรงเเต่ว่าสารคัดหลั่งเหล่านั้น สามารถมีตัวอสุจิปนอยู่เล็กน้อยได้ถ้ามั่นใจว่าไม่มีการปนเปื้อนสารคัดหลั่งเหล่านี้ สามารถสังเกตอาการได้ เเต่ถ้าไม่เเน่ใจ อาจรับประทานยาคุมฉุกเฉิน (Emergency contraceptions)โดยเร็วที่สุด ซึ่งประสิทธิภาพสูงสุดในการใช้ยาคุมฉุกเฉิน คือ ทานภายใน 72 ชั่วโมง ถ้าเกินเวลา 72 ชั่วโมง การใช้ยาคุมกำเนิดฉุกเฉินจะลดประสิทธิภาพลงค่ะส่วนความเสี่ยงของการตั้งครรภ์ตอบได้ยากค่ะ เนื่องจากต้องดูเรื่องการปนเปื้อน เเละวันที่ตกไข่ด้วยค่ะ ทั้งนี้ แนะนำให้สังเกตรอบเดือน คือ ถ้ารอบเดือนหายไป มีเลือดออกกระปริบกระปรอย แนะนำให้การตรวจการตั้งครรภ์ร่วมด้วย โดยสามารถตรวจได้ตั้งแต่ 4-6 สัปดาห์ นับจากวันที่มีเพศสัมพันธ์ เนื่องจากถึงแม้ว่ารับประทานยาคุมฉุกเฉิน แต่ประสิทธิภาพของยาคุมฉุกเฉิน (Emergency contraception) ยังถือว่าไม่สามารถป้องกันการตั้งครรภ์ได้ 100% ค่ะ